JUMAL KÕNELEB
Tere! Tore jälle kohtuda!
Piibel on väga huvitav raamat, mis sisaldab
mitmesuguseid ilmutusi Jumalast, tarkust, nõuandeid ja isegi tulevikupilte.
Piibel annab ka praktilist nõu tavalise argipäeva tarvis.
On üks asi, mis mõjutab sinu ja minu elu rohkem kui miski muu.
Sellest räägib Piibel 5 Moosese kirjas nii:
"Vaata, mina panen täna su ette elu ja hea, surma ja kurja,"
Jumal paneb meie ette hea elu ja surma ja kurja,
aga edasi ütleb Sõna:
Õpetussõnad 18:21 "Surm ja elu on keele võimuses,"
Jumal paneb meie ette hea ja halva ja me võime valida,
aga siis ütleb Sõna, et valik ei toimugi peas,
vaid valiku teeb meie keel.
Meie sõnadel on tohutu tähendus ja mõju meie elule.
Matteuse 18:20 ütleb: "Sest kus kaks või kolm on minu nimel koos,
seal olen mina nende keskel.”
Ta on siin meiega koos, praegu, siin stuudios
ja sinu, minu ja Janiga koos.
Siin meiega koos,
kui oleme kogunenud Jeesuse nimel.
Ta on siin koos meiega.
Kui mõelda väikestele kujukestele Jeesusest,
siis tegelikult Ta ei ole mingi pisike kujuke.
Jesaja 66:1 ütleb Issand:
"Taevas on minu aujärg ja maa on minu jalajärg."
Ta on vägev. Ta on jumalate Jumal. Ja Ta on siin.
Jesaja 40:15 "Vaata, rahvad on otsekui tilk ämbris".
Oleme Tema jaoks nagu tilk vett ämbris; "kübemeks kaalukaussidel."
"Vaata, ta tõstab saared üles kui tolmukübemed."
Taeva ja maa looja on siin meiega koos.
Ja Tema on rääkinud meile.
Kust iganes ma Piibli avan,
leian imelisi lubadusi selle kohta, mida Tema on meile öelnud.
Näiteks kõigile tuttav Psalm 23
"Issand on minu karjane, mul pole millestki puudust."
Ta ütleb, et juhatab mind õigele teele oma nime pärast.
Ta ütleb, et ma ei pea kartma kurja,
sest Tema, taeva ja maa looja, on minuga.
"Sa katad mu ette laua mu vastaste silma all;
Ainult headus ja heldus järgivad mind kõik mu elupäevad"
Kui meiega on taeva ja maa looja
ja Tema Sõna peab paika,
kui Ta mõtlebki nii nagu ütleb...
Psalmid 89:35 ütleb: "Ma ei riku oma lepingut ega muuda seda,
mis on lähtunud mu huulilt."
Ta ütleb, et ei muuda oma sõnu.
Miks ma ei räägi siis sama juttu, mida ma leian Piiblist?
Miks ma ei räägi seda sama, mida Tema mulle lubab?
Võibolla räägin palves või koguduses, aga kui tuleb argine esmaspäev?
Miks ma ei räägi neid asju? Ja kas on oluline,
et ka mina räägin neid samu asju, mida Tema räägib?
Piibel ütleb tõesti, et meie keele võimuses on elu ja surm.
Ma ise tean, et usuelu alguses mõnda imelist lubadust leides,
kui Jumal rääkis seda mu südamesse nii, et ma mõistsin seda täiesti,
siis palvest tõustes ja argipäevamuredega silmitsi seistes -
näiteks kirjas Filiplastele lubab Jumal, et Ta täidab kõik meie vajadused (Fl.3:19),
aga argipäeval kui need vajadused ei täitugi,
mis siis tuleb meie suust välja?
Ma ise vähemalt tean, et tahaks kergesti öelda,
et sellest ei tule mitte kui midagi.
Ja kohe tunned, kuidas usult kaob hetkega põhi alt.
Need sõnad loovad tõelisust.
Jakoobuse kirjas räägitakse keele võimust ja öeldakse nii:
Jaakobuse 3:7-10 "Sest kõikide, niihästi loomade kui lindude,
niihästi roomajate kui mereelajate loomu
võib inimese loomujõud taltsutada ja on taltsutanud,
kuid keelt ei suuda ükski inimene taltsutada,
seda püsimatut pahategijat täis surmavat mürki.
Sellega me kiidame Issandat ja Isa, ja sellega me sajatame inimesi,
kes on loodud Jumala sarnaseks.
Samast suust lähtuvad nii kiitus kui sajatus!
Nii ei tohi olla, mu vennad."
Nii ei saa olla!
Me peaksime rääkima seda, mida Jumal räägib.
See hoiab meie usu tugevana, kui räägime, mida Jumala Sõna räägib.
See teeb meid tugevaks.
Kas näitan, mis mul täna kaasas on? - Näita muidugi.
Mul on ikka veidraid asju kaasas ja nüüd on selleks spagetisõel.
Ja kannuke seemnetega.
Võime mõelda oma südamest
nagu nõust või heast maapinnast,
kuhu Jumal külvab Sõna ja me ise külvame Jumala Sõna.
See on nüüd mu hea maapinnas, minu süda, millesse ma külvan.
Võtan siit seemneid - Jumala imelisi sõnu.
Kui vaatan näiteks TV7 imelisi saateid või loen Piiblit,
siis need imelised seemned kukuvad sellele maapinnale.
Kui olen haige, siis loen, et Tema annab andeks kõik mu ülekohtu
Tema parandab kõik mu tõved. Ja ma loen, et Ta kandis minu valu
ja võttis enese peale minu haigused. Ta kandis mu haiguse!
Tema haavade kaudu ma olen saanud terveks.
Need imelised lubadused lähevad nagu seemned minu sisse.
Siis ma mõtlen, kas Jeesus tahab mind tõesti terveks teha
ja loen pidalitõbisest mehest, kes tuli Jeesuse juurde ja ütles:
"Kui sa tahad, siis Sa võid mind terveks teha."
Jeesus vastas: "Ma tahan!" Ja jälle kukub seeme mu sisse.
Imeline! Kui mul on majanduslikke raskusi ja ma loen, et Issand on tulnud,
et meil oleks elu ja seda ülirohkelt, kukuvad need seemned imeliselt siia.
Ja palves või koguduses olles või siis kui loen Piiblit,
siis on imeline täita end Jumala lubadustega.
Aga palvest tõustes või kogudusest koju minnes,
esmaspäeva hommiku tulles või kodus olles,
hakkan ma rääkima hoopis midagi muud: "Oh, küll ikka on neid arveid..."
Ja nagu spagetisõelast, pudeneb mu suu kaudu kogu see hea seeme välja.
"Pea valutab ja gripp on liikvel,
kindlasti nakatub minugi pere.. Oh küll mul on paha tuju."
"Mis sellest kõigest saab? Kas Jumal ikka peab oma lubadusi?"
Ja imelised kallihinnalised seemned
pudenevad mu suu kaudu välja.
Nad ei toodagi seda vilja, milleks need mõeldud olid.
Siis loen, et keele võimuses on elu ja surm.
Otsustan, et võtan nähtamatu teibi ja panen suu ette.
Otsustan hakata varasemast rohkem rääkima Jumalaga samu asju.
Ka palvest tõustes.
Jälle ma palvetan ja Jumala Sõna seemned pudenevad minu sisse.
Aga nüüd ma ei räägi neile enam vastu, olen päris palju pigem vait,
eriti siis, kui on mure ja vaev.
Ja need seemned pudenevad ja pudenevad mu südamesse.
Imelised lubadused täidavad mu sisemuse.
Kuni mu süda on justkui neid täis.
Ja kui mu süda on täis Jumala lubadusi
ja mu suu nõustub Jumalaga, kui mu suu räägib neid samu lubadusi,
siis sinna ei mahu enam muret ega haigust.
Nii see käibki.
See toimib tõesti.
Hingehoiutöös ja inimeste eest paludes märkan, et samad inimesed
tulevad tagasi ja räägivad samadest probleemidest ja muredest.
Nagu midagi poleks muutunud.
Sageli nad ise märkavad seda,
et räägivad vastupidist sellele, mida nad tahavad uskuda.
Ise röövivad oma usult aluse.
Ka mina olen nii teinud.
Aga nüüd ma väldin seda ja märkan, kui olen mingit jama rääkinud.
Jaakobuse 3:2 "Me kõik eksime paljus.
Kui keegi ei eksi kõnes, siis on ta täiuslik
ja suudab ohjeldada ka kogu ihu."
Piibel ei ütle, et meie teod peavad olema täiuslikud.
Kui me ei eksi kõnes.
Piibel rõhutab tõesti, et meie suust lähtub,
nagu Joy näitas seda klaasi täites,
see, millest süda on täis. Sõna ütleb ju nii.
Kui süda on täis Jumala Sõna ja Püha Vaimu ja me räägime seda,
siis need seemned kannavad meis imelist vilja.
Miks ma ei nõustu Jumalaga?
See on raske, erti kui valutab
või rahakotis pole sentigi.
Kui ei tea, kas saab bensiinipaaki täita, kui näidik vilgub.
See on väljakutsuv olukord.
Mida ma räägin? Kas mure ja vaeva sõnu või valin ma sellel hetkel
Jumalasse uskumise, kuigi asi paistab kahtlane.
Johannese 15:7 ütleb Jeesus:
"Kui te jääte minusse ja minu sõnad jäävad teisse" -
kas see pole täpselt sama, et sõnad püsivad minu sees
ja ma räägin neid samu sõnu, siis Ta ütleb, et:
"Siis paluge, mida te iganes tahate, ning see sünnib teile."
See räägib taas sellest, et kui me süda on täis Tema Sõna lubadusi,
siis see sünnitab usku sellesse, et Jumal tõesti täidab need
ja me saame usu sündides ka julgust usaldada Jumalat.
On hea teada, et me ei saa rääkida üht ja samal ajal mõelda teist.
Olen märganud oma elus, et kui mul on mure
ja hakkan rääkima Jumala lubadusi või ülistama selle peale,
siis ei saa ma enam samal ajal muretseda.
See on väga tõhus, sest Jumala sõnu või lubadusi kuulutades
ja piisavalt kaua ülistades, polegi enam isu muretseda.
Me ei saa mõelda ja rääkida erinevaid asju samal ajal
ja seetõttu on eriti vägev rääkida Jumala Sõna just raskes olukorras
ja näha, kuidas Jumala Sõna peab sellele proovile vastu.
Meiegi oleme nii palju kordi Joyga näinud, et püsides Tema Sõnas
vaatamata olukordadele ja muretsemata,
siis Jumala Sõna kannab alati kõigest läbi. See võidab.
Sest see on ikkagi kõigest kõrgemal olev tõde.
Roomlastele 12:2 "Ja ärge muganduge praeguse ajaga,
vaid muutuge meele uuendamise teel".
Muutuge meele uuendamise teel.
Me vajame meele uuendamist.
Vajame uuendust Jumala mõtteviisi suunas.
Meie meel ei ole harjunud Jumalale lootma.
Meie meel pole harjunud lootma sellele, et Ta on tõesti see,
kelle Ta ütleb end olevat.
Peame tegema seda teadlikult, meelega muutuma ja algul tahtlikult
ja teadlikult Jumalaga samal viisil mõtlema hakkama.
Kui seda jätkata, saab see mõtteviis loomulikuks.
Kui minu ja Jumala mõtted on samad, kui minu ja Jumala jutt on sama,
siis on selles vägi.
Efeslaste 4:29 ütleb "Ühtegi nurjatut sõna ärgu tulgu teie suust,
vaid rääkige ainult seda, mis on hea teiste ülesehitamiseks,
et kuuljad saaksid armu. "
Jumal ütleb Sõnas, et meie suust peaks tulema ainult ülesehitav,
vajalik ja kuulajaile meeldiv jutt.
Võime mõelda, kuidas Jumal tunneb,
nagu ma lubaksin oma lapsele midagi sünnipäevakingiks
ja laps tuleks minu juurde ja hakkaks samal päeval rääkima,
"Sa tegelikult ikka ei anna, ma ei usu, et sa annad."
Seda oleks kurb kuulda.
Olen harjunud, et mu lapsed usaldavad mind ja usuvad,
et ma pean oma sõna.
Kui palju enam peab Jumal oma sõna?
Kui Jumal oma Sõnas meile midagi lubab, siis Ta tõesti mõtleb seda.
Ka sina võid julgelt seda uskuda ja rääkida seda, mitte selle vastu.
Räägi vaid seda, mis on kasulik, hea ja meelepärane kuuljaile.
Sama näeme Koloslaste 3:8 "Nüüd aga jätke teiegi maha see kõik:
viha, raev, kurjus, teotamine, siivutud sõnad oma suust." Kõik selline.
See ei sobi meile üldse. Me peame rääkima head nii endale,
kui ka teistele, et looksime seda head elu oma sõnadega.
Olen märganud, et just siis, kui on raske olukord,
just siis, kui ajab vihale, kui on paha tuju, siis tuleb suust mida iganes.
"Konni". - Siis sealt kargab neid "konni"
ja olen pidanud õppima "teibisüsteemi".
Mulle tuleb kasuks olla veidi rohkem vait kui varem.
Ma käin Jumalaga need raskused läbi, kui on mingi mure või vaev või hirm.
Lähen pesuruumi palvetama
või üksi olles räägin köögi laua taga
need mured Issandaga läbi.
Seejärel on mul kergem neist asjust rääkida,
sest olen need juba Jumalaga läbi käinud.
Filiplastele 4:6 "Ärge muretsege ühtigi,
vaid teie vajadused saagu kõiges
Jumalale teatavaks tänuütlemisega palumises ja anumises."
Ta tahab, et ma Tema ette oma mured toon,
võin nutta Tema ees ja võin Temale rääkida kõik mured
ja Temale avada oma südame. Ja Tema vastab.
Ta aitab mind, annab mõne kirjakoha ja ütleb: "Joy, kõik on hästi!
Sa ei pea muretsema, ma aitan. Ma hoolitsen selle eest."
Siis "Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses".
Issanda palge ees, Temaga koos olles,
saan üle mõistmise suure rahu.
Siis võin siiralt rääkida neid samu sõnu, mida Tema on mulle rääkinud.
Ma ei pea seda üritama või kuidagi pingutama ega pressima.
See ei tähenda, et me ei tohiks kunagi oma probleemidest rääkida.
Vastupidi - peaksime olema avatud ja ausad ning jagama
hingehoius, sõprade või pastoriga oma raskusi ja muresid.
Erit Jumalale. See ei tähenda, et peaksime valetama.
Aga pole abiks, kui räägime pidevalt halbu asju ja muretseme.
See ei aita. Olukord ei muutu siis.
Jumal tahab, et me haarame Tema Sõnast ja usume seda oma elus.
Kui keegi palvetab ja saab sinu jaoks sõnumi
või julgustab sind palvetades, siis tea, et see asi on Jumala kätes.
Võid sellest hetkest Issandat tänada selle asja eest.
Too julgelt need asjad Jumala ette, aga tea, et kui seda teed,
siis Ta tegeleb asjaga ja hoolitseb selle asja eest.
Peale seda ei pea sa enam muretsema.
Kui tahad oma elus suurpuhastuse teha;
tahad, et su elu suund muutuks paremaks,
siis alusta seda suurpuhastust oma suust.
Hakka teistmoodi rääkima, hakka rääkima seda,
mida tahad oma elus näha.
Saad suurt muutust näha. Samamoodi on inimsuhetega.
Tahad paremaid suhteid? Räägi julgustavaid sõnu!
Räägi kannustavaid, armastavaid sõnu. Suhted muutuvad.
Meie keele võimuses on elu ja surm.
Haarakem sellest ja loogem elu ja head! Aamen.
Jakoobus ütleb, et meie keel on nagu laevatüür.
Teame, et ka suures laevas on tüür päris väike,
aga juhib ikkagi kogu laeva.
Issand ütleb, et meie keel on see, mis juhib meie elulaeva.
Ja nagu Jan ütles - kui me tahame muuta oma elulaeva suunda,
siis me saame seda teha keelega. Üsna lihtne ja selge.
Ei pea kohe lotoga võitma. Aga nüüd palvetame.
Tänu Taevaisa, et oled meile andnud võtmeid.
Oled andnud meile keele ja kõnevõime.
Tänu, et sa puudutad meid kõiki, ka mind ja Joyd,
et võiksime käia rohkem selles elus ja heas ning rääkida seda,
mida me tahame näha oma elus.
Issand, tahan paluda, et paneksid valvuri me suule,
et me ei räägiks elu murendavaid ja usku kõigutavaid sõnu,
vaid, nagu Piibel soovitab, ülesehitavaid, lohutavaid
ja aitavaid, julgustavaid sõnu. Tänu, Issand, et see on lihtne.
Tänan, et sa aitad igat vaatajat tegema suunamuutust elus
ja alustama omast keelest ja suust, omadest sõnadest.
Palume seda Jeesuse nimel. Aamen.
Kui oled sellest saatest midagi saanud ja tahad külvata sellesse töösse,
mida teeme TV7 kanalil, siis seda on lihtne teha.
Võid alati külvata Jumala riiki, teades, et Jumal juba võlgu ei jää.
Võid helistada Taevas TV7 annetustelefonile 900 1777 (hind 7 eurot)
või ka annetada ekraanile tulevate kontonumbrite kaudu.
Kuidas iganes teed, ole õnnistatud nii annetades kui ka muidu.
Aamen.
Annetustelefon 900 1777 (hind 7 eurot) Swedbank 221048388411 SEB 10220109461019 Saaja: Taevas TV7
Tõlge: Meeli Martin